KOMUNALNO TRPANJ d.o.o.

Put Dubokog Doca 3

20240 Trpanj

OIB: 54389735230

***Trpanj, 23. svibnja 2018. godine***

**CJENIK I NAČIN PLAĆANJA USLUGE GOSPODARENJA OTPADOM ZA KATEGORIJU KUĆANSTAVA, GOSPODARSKIH, OBRAZOVNIH, ZDRAVSTVENIH I UGOSTITELJSKIH TE OSTALIH OBJEKATA PREMA NJIHOVOJ NAMJENI**

I. OPĆE ODREDBE

Članak 1.

Ovom Odlukom utvrđuje se cjenik i načini plaćanja komunalne usluge gospodarenja otpadom za potrošače u kućanstvu, gospodarskim, obrazovnim, zdravstvenim, ugostiteljskim i drrugim objektima, prema njihovoj namjeni.

Članak 2.

Obračun komunalne usluge plaća se isporučitelju komunalne usluge na način i prema cijenama utvrđenim ovim Cjenikom.

Obveznici plaćanja cijene komunalne usluge su vlasnici nekretnine ili korisnik iste, kada je vlasnik to pravo prenio na korisnika ugovorom.

Članak 3.

Potrošač može račun za komunalnu uslugu platiti na način utvrđen važećim zakonskim propisima.

Članak 4.

Rok za podmirenje računa za komunalnu uslugu otisnut je na svakom ispostavljenom računu.

Ukoliko potrošač ne plati račun u roku iz stavka 1. ovog članka, isporučitelj će zaračunati zatezne kamate u skladu s važećim zakonskim propisima.

Ukoliko potrošač ne plati dva (2) uzastopna računa u obračunskom razdoblju, isporučitelj zadržava pravo ukidanja usluge, te nastavak pružanja minimalne usluge predviđene Uredbom o gospodarenju otpadom (NN 50/17).

Članak 5.

Potrošač je dužan pismeno izvijestiti isporučitelja usluge o svakoj promjeni vlasništva nekretnine, adrese kao i svakoj drugoj bitnoj promjeni odmah, a najkasnije u roku od 15 dana od nastanka promjene.

Promjena obvezuje isporučitelja od dana primitka iste.

Članak 6.

Potrošač ima pravo prigovora (reklamacije) na obračun komunalne usluge u pismenom obliku u roku od 15 dana od izdavanja računa.

Isporučitelj komunalne usluge dužan je odgovoriti na prigovor u roku od 15 dana od dostave prigovora.

Ako je isporučitelj komunalne usluge uvažio prigovor, dužan je izvršiti usklađivanje obračuna u poslovnim knjigama najkasnije do ispostavljanja narednog računa s novim obračunom.

II. OBRAČUN KOMUNALNE USLUGE GOSPODARENJA OTPADOM

Članak 7.

Strukturu cijene javne usluge prikupljanja miješanog komunalnog otpada i biorazgradivog

komunalnog otpada čini:

1. cijena javne usluge za količinu predanog miješanog komunalnog otpada (varijabilni dio cijene) pri čemu je kriterij količine otpada u obračunskom razdoblju volumen spremnika otpada i broj pražnjenja prema izrazu:

C = JCV \* BP \* U

gdje je:

*C* - cijena javne usluge za količinu predanog miješanog komunalnog otpada izražena u

kunama

*JCV* - jedinična cijena za pražnjenje volumena spremnika miješanog komunalnog otpada

izražena u kunama sukladno cjeniku

*BP* - broj pražnjenja spremnika miješanog komunalnog otpada u obračunskom razdoblju

*U* - udio korisnika usluge u korištenju spremnika

2. cijena obvezne minimalne javne usluge (fiksni dio cijene)

|  |  |  |  |
| --- | --- | --- | --- |
| **Volumen spremnika (litre)** | **HRK fiksni dio** | **PDV 13%** | **HRK fiksni dio ukupno** |
| 120 l | 100,00 | 13,00 | 113,00 |
| 1100 l | 900,00 | 117,00 | 1.017,00 |

3. cijena ugovorne kazne – regulirana Odlukom općinskog vijeća Općine Trpanj.

**1. Cijena javne usluge za količinu predanog miješanog komunalnog otpada za kućanstva iznosi:**

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,05 | 6,00 | 0,78 | 6,78 |

**2. Cijena javne usluge za količinu predanog miješanog komunalnog otpada za hotelske objekte iznosi:**

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 1,30 | 156,00 | 20,28 | 176,28 |
| 1100 l | 1,30 | 1.430,00 | 185,90 | 1.615,90 |

**3. Cijena javne usluge za količinu predanog miješanog komunalnog otpada za ugostiteljstvo iznosi:**

*cjelogodišnje poslovanje*

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,30 | 36,00 | 4,68 | 40,68 |

*sezonsko poslovanje*

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,35 | 42,00 | 5,46 | 47,46 |

**4. Cijena javne usluge za količinu predanog miješanog komunalnog otpada za trgovine i ostale objekte maloprodaje iznosi:**

*cjelogodišnje poslovanje*

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,15 | 18,00 | 2,34 | 20,34 |

*sezonsko poslovanje*

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,20 | 24,00 | 3,12 | 27,12 |

**5. Cijena javne usluge za količinu predanog miješanog komunalnog otpada za kampove i apartmane iznosi:**

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,15 | 18,00 | 2,34 | 20,34 |

**6. Cijena javne usluge za količinu predanog miješanog komunalnog otpada za udruge, poslovne objekte i ustanove obrazovnog, općeg, zdravstvenog i drugog karaktera iznosi:**

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 0,05 | 6,00 | 0,78 | 6,78 |

**7. Cijena javne usluge za količinu predanog miješanog komunalnog otpada za marine, trajekt, lučki vez i ostale vezove:**

|  |  |  |  |  |
| --- | --- | --- | --- | --- |
| **Volumen spremnika (litre)** | **HRK / litra** | **HRK/ 120 l** | **PDV 13%** | **HRK / pražnjenje** |
| 120 l | 1,30 | 156,00 | 20,28 | 176,28 |
| 1100 l | 1,30 | 1.430,00 | 185,90 | 1.615,90 |

Članak 8.

Do uspostave digitalne evidencije i novog rasporeda odvoza otpada primjenjuje se sljedeće:

- učestalost odvoza (pražnjenja) miješanog komunalnog otpada je minimalno jednom tjedno,

- povremenim korisnicima cijena javne usluge za količinu predanog miješanog komunalnog

otpada obračunava se za razdoblje od 01. lipnja do 30. rujna, ukoliko se Izjavom ne utvrdi drugačije,

*Napomena:* Za nekretninu koja se trajno ne koristi, odnosno za koju je utvrđeno da se na temelju očitovanja vlasnika nekretnine i očitanja mjernih uređaja za potrošnju električne energije i vode utvrdi nekorištenje, ne obračunava se cijena obvezne minimalne javne usluge i cijena javne usluge za količinu predanog miješanog komunalnog otpada. Očitovanje vlasnika nekretnine daje se za tekuću kalendarsku godinu,

- utvrđuje se 12 obračunskih razdoblja u godini.

Članak 9.

Za privremene/povremene korisnike koji obavljaju djelatnost sezonski, korisnici usluge dužni su isporučitelju usluge dostaviti dokaz o sezonskom radu u objektu (uvjerenje ili potvrda nadležnog tijela).

Članak 10.

Isporučitelj komunalne usluge dužan je najmanje 8 dana prije obustavljanja pružanja komunalne usluge iz razloga navedenih u stavku 2. članak 4. ove Odluke, korisniku (potrošaču) dostaviti obavijest o prestanku pružanja komunalne usluge.

Ako korisnik otkloni nedostatke odnosno uzrok zbog kojeg se obustavlja pružanje komunalnih usluga najmanje 24 sata prije vremena određenog za obustavu pružanja komunalne usluge, isporučitelj neće obustaviti pružanje komunalne usluge.

**III. ZAVRŠNE ODREDBE**

Članak 11.

Ova Odluka objavljuje se u službenom glasilu Dubrovačko-Neretvanske županije (Službene novine).

Članak 12.

Ova Odluka stupa na snagu nakon pribavljanja prethodnih suglasnosti načelnika Općine Trpanj, a primjenjuje se od 01. lipnja 2018. godine.

U Trpnju, dana 23. svibnja 2018. godine

Za Komunalno Trpanj d.o.o

Renata Ivandić

direktorica/član uprave M.P.